|  |  |
| --- | --- |
| Naziv obuke | 1. PRAVO EUROPSKE UNIJE |
| Sadržaj obuke | 1. **O Europskoj uniji (EU)**  * Pravna priroda EU * Kriteriji za pristupanje EU (iz Ugovora, Kopenhagenski i Madridski kriteriji)  1. **Izvori prava EU**  * Primarni izvori * Temeljna načela prava EU * Sekundarni izvori (zakonodavni i nezakonodavni; vrste, struktura i karakteristike) * Hijerarhija pravnih akata EU * Uloga i značaj presuda Suda Europske unije  1. **„Institucionalni trokut“ (Europski parlament – Vijeće – Europska komisija)**  * Ukratko o institucijama * Postupak donošenja propisa EU (zakonodavna inicijativa, donositelji propisa, nadležnosti i ovlasti) * Zakonodavni i nezakonodavni akti (delegirani i provedbeni akti)  1. **Sporazum o stabilizaciji i pridruživanju između BiH i EU u kontekstu prava EU**  * Pravna osnova * Pravni učinak Sporazuma o stabilizaciji i pridruživanju (SSP) * Institucionalni okvir iz SSP-a * Obveza usklađivanja i Program integriranja |
| Trajanje obuke izraženo brojem akademskih sati | * Klasična obuka u učionici: 8 akademskih sati, to jest obuka u trajanju od 1 dana * Webinar: 5 akademskih sati |
| Opis obuke | Budući da je EU *sui generis* tvorevina, njezin pravni sustav i zakonodavstvo su vrlo specifični. Pravo EU podijeljeno je na primarno i sekundarno te je vrlo složeno. Temelj EU jeste prijenos nadležnosti država članica na EU na temelju Ugovora, u kojima su inkorporirani određeni principi, kao i izdiferencirane nadležnosti EU u određenim poljima (isključive, podijeljene s državama članicama i koordinirajuća nadležnost). Od vremena nastanka prvih europskih zajednica do danas desile su se mnoge promjene kako u strukturama i ulozi institucija EU, procesu donošenja odluka, tako i u razvoju zajedničkih politika i pravnom instrumentariju EU. Razumijevanje funkcija i uloga unutar labirinta europskih institucija, kao i pravnog sustava EU, važno je za razumijevanje cjelokupnog procesa europskih integracija. |
| Ciljevi obuke | * Upoznati polaznike s okvirom pravnog sustava EU. * Prenijeti znanja o osnovama prava EU s fokusom na sekundarne izvore prava (uredbe, direktive i odluke). * Prenijeti znanja o učincima prava EU (obvezujući/neobvezujući, supremacija, razmjernost, izravni učinci, izravna primjena, odgovornost za neprimjenjivanje...). * Upoznati polaznike s okvirom strukture, vrstom institucija drugih tijela EU i njihovim funkcioniranjem. * Upoznati polaznike s osnovama procesa donošenja odluka u EU. * Upoznati polaznike sa SSP-om i njegovim učinkom na pravni sustav BiH. * Upoznati polaznike s obvezom usklađivanja i Programom integriranja. |
| Ciljna skupina polaznika | * Članovi tijela u sustavu koordinacije procesa europskih integracija i ostalih struktura uspostavljenih za potrebe procesa europskih integracija i državni službenici koji obavljaju poslove: * usklađivanja zakonodavstva BiH s pravnom stečevinom EU; * koordinacije procesa pridruživanja Bosne i Hercegovine EU; * prevođenja i redakture pravnih propisa za potrebe procesa europskih integracija; * Znanstveni i stručni radnici, studenti dodiplomskih, poslijediplomskih i doktorskih studija u oblasti europskih integracija, novinari, predstavnici nevladinih organizacija, uposleni u javnim poduzećima i nezaposleni. |
| Ishodi učenja | * Polaznici obuke su upoznati s osnovama pravnog sustava EU. * Polaznici obuke su upoznati s izvorima prava EU, njihovim karakteristikama i međusobnim razlikama. * Polaznici obuke razumiju proces donošenja zakona i drugih pravnih akata i uloge institucija EU u ovom procesu. * Polaznici obuke razumiju osnove i značaj SSP-a. |
| Metode izvedbe obuke | Obuka se može držati kao klasična obuka u učionici ili webinar.  U slučaju klasične obuke u učionici teorijski dio (prezentacije) treba trajati 6 akademskih sati, a praktični dio (kvizovi, testovi, vježbe i rad u skupinama) 2 akademska sata .  Ukoliko se obuka drži u formi webinara, skraćenje njezinog trajanja treba biti provedeno na način da se osigura razmjerno pokrivanje cjelokupnog sadržaja (teorijski dio i vježbe).  Praktični dio obuhvata:   * Primjer pravnih instrumenata EU (struktura, sadržaj i specifičnosti), * Primjer presuda Suda Europske unije (ilustracija značaja u pravnom i političkom kontekstu), * Kvizovi i testovi samoprocjene u vezi s informacijama dobivenim tokom obuke, * Vježba po izboru predavača. |